जौनपुर के वीर बहादुर सिंह पूर्वांचल विश्वविद्यालय में पानी के लिए प्रदर्शन कर रहे छात्रों और कुलपति के बीच नोकझोंक हो गई। बात इतनी बिगड़ गई कि कुलपति ने छात्र को औकात में रहने की नसीहत दे डाली। बता दें, छात्र यूनिवर्सिटी कैंपस में शुद्ध पानी के लिए प्रदर्शन कर रहे थे। उनका आरोप था कि ज्यादातर फैकल्टी में पीने के लिए पानी नहीं उपलब्ध है। इसी बात को लेकर बुधवार की शाम कुलपति धरना दे रहे छात्रों पर भड़क गईं।
 दरअसल, भीषण गर्मी में विश्वविद्यालय परिसर में पढ़ने वाले छात्र पानी की समस्या से जूझ रहे थे। उनका आरोप था कि यूनिवर्सिटी कैंपस कि ज्यादातर फैकल्टी में लगे हुए RO फिल्टर काम नहीं कर रहे हैं, जिसके चलते उन्हें पीने के लिए पानी नहीं उपलब्ध हो पा रहा है। किसी बात को लेकर छात्रों का एक दल अपनी शिकायत लेकर कुलपति के पास पहुंचा था। विश्वविद्यालय प्रशासन की तरफ से जब किसी अधिकारी ने उनकी बात नहीं सुनी तो छात्र कुलपति कार्यालय के बाहर प्रदर्शन करने लगे। बड़ी संख्या में उपस्थित छात्र विश्वविद्यालय प्रशासन के खिलाफ नारेबाजी कर रहे थे।
 शाम लगभग 5:00 बजे के करीब कुलपति निर्मला एस मौर्या छात्रों के पास पहुंचीं। छात्रों की परेशानी सुनने के बजाय कुलपति छात्रों पर ही भड़क गईं। कुलपति का कहना था कि बेवजह छात्र विश्वविद्यालय परिसर में नेतागिरी कर रहे हैं। छात्रों को धमकी देते हुए कुलपति ने कहा, उनको विश्वविद्यालय कैंपस में पुलिस बुलानी पड़ेगी। कुलपति का कहना है कि हर फैकल्टी में पानी आ रहा है। इसके बाद छात्रों ने उन्हें स्वयं चलकर देखने के लिए कहा।
 इसी बात को लेकर एक छात्र और कुलपति में तीखी नोकझोंक हो गई। कुलपति ने इस दौरान छात्र को औकात में रहने की नसीहत दे डाली। कुलपति का कहना था कि विश्वविद्यालय परिसर में आप पढ़ने-लिखने के लिए नहीं बल्कि नेतागिरी करने के लिए आए हैं। इस दौरान छात्रों ने कहा कि वह अपनी समस्या लेकर उनके पास आए थे। छात्रों का कहना है कि बतौर छात्र उनकी इतनी हैसियत नहीं, लेकिन पानी के मांगना क्या अनुचित है।
 This website follows the DNPA Code of Ethics.
 
जौनपुर के वीर बहादुर सिंह पूर्वांचल विश्वविद्यालय में पानी के लिए प्रदर्शन कर रहे छात्रों और कुलपति के बीच नोकझोंक हो गई। बात इतनी बिगड़ गई कि कुलपति ने छात्र को औकात में रहने की नसीहत दे डाली। बता दें, छात्र यूनिवर्सिटी कैंपस में शुद्ध पानी के लिए प्रदर्शन कर रहे थे। उनका आरोप था कि ज्यादातर फैकल्टी में पीने के लिए पानी नहीं उपलब्ध है। इसी बात को लेकर बुधवार की शाम कुलपति धरना दे रहे छात्रों पर भड़क गईं। दरअसल, भीषण गर्मी में विश्वविद्यालय परिसर में पढ़ने वाले छात्र पानी की समस्या से जूझ रहे थे। उनका आरोप था कि यूनिवर्सिटी कैंपस कि ज्यादातर फैकल्टी में लगे हुए RO फिल्टर काम नहीं कर रहे हैं, जिसके चलते उन्हें पीने के लिए पानी नहीं उपलब्ध हो पा रहा है। किसी बात को लेकर छात्रों का एक दल अपनी शिकायत लेकर कुलपति के पास पहुंचा था। विश्वविद्यालय प्रशासन की तरफ से जब किसी अधिकारी ने उनकी बात नहीं सुनी तो छात्र कुलपति कार्यालय के बाहर प्रदर्शन करने लगे। बड़ी संख्या में उपस्थित छात्र विश्वविद्यालय प्रशासन के खिलाफ नारेबाजी कर रहे थे। शाम लगभग पाँच:शून्य बजे के करीब कुलपति निर्मला एस मौर्या छात्रों के पास पहुंचीं। छात्रों की परेशानी सुनने के बजाय कुलपति छात्रों पर ही भड़क गईं। कुलपति का कहना था कि बेवजह छात्र विश्वविद्यालय परिसर में नेतागिरी कर रहे हैं। छात्रों को धमकी देते हुए कुलपति ने कहा, उनको विश्वविद्यालय कैंपस में पुलिस बुलानी पड़ेगी। कुलपति का कहना है कि हर फैकल्टी में पानी आ रहा है। इसके बाद छात्रों ने उन्हें स्वयं चलकर देखने के लिए कहा। इसी बात को लेकर एक छात्र और कुलपति में तीखी नोकझोंक हो गई। कुलपति ने इस दौरान छात्र को औकात में रहने की नसीहत दे डाली। कुलपति का कहना था कि विश्वविद्यालय परिसर में आप पढ़ने-लिखने के लिए नहीं बल्कि नेतागिरी करने के लिए आए हैं। इस दौरान छात्रों ने कहा कि वह अपनी समस्या लेकर उनके पास आए थे। छात्रों का कहना है कि बतौर छात्र उनकी इतनी हैसियत नहीं, लेकिन पानी के मांगना क्या अनुचित है। This website follows the DNPA Code of Ethics.